

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | ZŠ Škultétyho 1, Nitra |
| 1. Názov projektu | Rozvoj prírodovednej a čitateľskej gramotnosti |
| 1. Kód projektu ITMS2014+ | 312011S818 |
| 1. Názov pedagogického klubu | Prírodovedný |
| 1. Dátum stretnutia pedagogického klubu | 23. 1. 2020 |
| 1. Miesto stretnutia pedagogického klubu | ZŠ Škultétyho - zasadačka |
| 1. Meno koordinátora pedagogického klubu | RNDr. Miroslav Mesaros, PhD. |
| 1. Odkaz na webové sídlo zverejnenej správy | <https://zsskultetyhonitra.edupage.org/a/nase-projekty?eqa=dGV4dD10ZXh0L3RleHQxNiZzdWJwYWdlPTE%3D> |

|  |
| --- |
| 1. **Manažérske zhrnutie:**   Členovia PK sa stretli, aby zhrnuli 1. polrok krúžkovej činnosti zameranej na rozvoj prírodovednej gramotnosti. Ďalej odprezentovali svoje doterajšie aktivity a predložili svoje návrhy na ďalšie aktivity. Uviedli ako žiaci napredujú a ako vnímajú nastolenú problematiku.  Kľúčové slová: kolobeh vody, ochrana životného prostredia, znečisťovanie vody |
| 1. **Hlavné body, témy stretnutia, zhrnutie priebehu stretnutia:** 2. Úvod 3. Krúžková činnosť 4. Analýza dosiahnutých cieľov   **Bod č.1**  Na stretnutí sa zúčastnili všetci členovia (viď prezenčná listina). V úvode stretnutia sa pedagogickí zamestnanci oboznámili s programom stretnutia. Členovia pedagogického klubu sa opäť stretli za účelom porovnania svojich doterajších zistení a predložia svoje námety a návrhy na aktivity určené pre rozvíjanie prírodovednej gramotnosti.  **Bod č.2**  Krúžok **Veda a príroda** – žiaci sa pod vedením pani učiteľky Vatrálovej začali na ďalších stretnutiach venovať téme Odpady. Pomocou brainstormingu žiaci rozprávali o odpadoch. Povedali si základné informácie o histórií ich vzniku a navodili si 2 situácie: život kedysi a život dnes. Úlohou bolo vyhľadávanie na internete, porovnávanie a premýšľanie o tom, ako sa život zmenil, koľko odpadov, plastov sa vyprodukovalo. Vypracovali si pracovné listy. Na ďalších stretnutiach sa venovali téme a dokumentu Kráľovná Karpát. Robili aktivitu „Vidím ,ale nepočujem“, pri ktorej si pozreli časť dokumentu bez zvuku a mali napísať, o čom si myslia, že dokument hovorí. Svoje názory napísali na papier a neskôr o nich diskutovali a vyhodnocovali postrehy. Následne si pozreli video so zvukom a vypracovali si pracovné listy, v ktorých sa dozvedeli, aké ryby u nás žijú. Venovali sa taktiež vodstvu, povedali si o rekordoch, pričom si vytvorili aj interaktívnu nástenku. Aktivita „Chybný scenár“ preverila ich schopnosti sústrediť sa, pozorne počúvať a následne správne doplniť chýbajúce časti viet.  Krúžok **Modrá planéta** – žiaci sa v januári zúčastnili prednášky ochranára a strážcu Chránenej krajinnej oblasti Ponitrie v priestoroch, ktoré sa nachádzajú pod Nitrianskym hradom. Žiaci sa dozvedeli mnoho zaujímavých informácií doplnených o prezentáciu obrázkov. Vycibrili si svoj sluch určovaním druhov zvierat podľa zvukovej ukážky.  Na krúžku sa žiaci s pani učiteľkou Moravčíkovou rozprávali o znečisťovaní, najmä o znečisťovaní vody a ako mu predchádzať. Diskutovali a vyjadrovali svoje názory. Ďalej si žiaci vyrobili puzzle ryby, zasúťažili si a vyhodnotil sa najrýchlejší hráč. Hlavnou témou bola naďalej voda, rozprávali sa o jej dôležitosti a nevyhnutnosti pre človeka a pre ostatné živé organizmy. Nasledovalo pozeranie filmu Kráľovná Karpát. Zahrali sa hru, pri ktorej používali pantomímu alebo kreslenie na opis daného slova. Túto hru hrali žiaci na 4 kolá, pričom sa striedala hra s výkladom učiteľa. Po hre žiaci v programe RNA znázornili jednu tému zo 4 kôl hry, v ktorej sa opisovali rôzne tváre vody.  Na ďalších stretnutiach sa žiaci naučili v programe vytvoriť animáciu rýb v akváriu, rozprávali sa o živote rýb a ochrane životného prostredia.  Krúžok **Zelená škola I -** činnosť krúžku sa naďalej zameriavala na ohrozené živočíšne druhy. Žiaci navštívili SAŽP v Nitre, kde z rozprávania profesionálneho ochrancu prírody spoznali význam tejto organizácie, najmä pri ochrane voľno žijúcich vtákov. Taktiež pracovali s pracovným listom, prostredníctvom ktorého sa naučili ako prilákať voľno žijúce vtáky k ľudským obydliam, aká potrava je pre nich vhodná, prečo je dôležité vtáky prikrmovať počas zimy. Vytvorili jednoduché kŕmidlá a umiestnili ich do školskej záhrady.  Krúžok **Záhady našej planéty** - žiačky si na krúžku prečítali text Mnohé tváre vody, spoločne s pani učiteľkou Chlapečkovou si tento text rozobrali, vysvetlili neznáme pojmy. Pomocou hry hádali význam slov na kartičkách, diskutovali o dôležitosti vody. Zamerali sa na problematiku znečisťovania vody a v hre pomocou Ph papierika zisťovali závadnosť /nezávadnosť vzorky vody, predkladali svoje návrhy na zlepšenie. V aktivite Spracovanie textu mali žiačky vymyslieť jednoduchšiu formu textov z minulých stretnutí a dať im formu slohovej práce.  **Ekologický krúžok** – žiaci sa na začiatku mesiaca zúčastnili exkurzie v Slovenskej agentúre životného prostredia v Nitre, kde prednášajúci ochranca prírody rozprával o svojej práci, žiaci hádali zvuky zvierat, videli aj obrázkovú prezentáciu a zamýšľali sa nad dôležitosťou životného prostredia. Venovali sa téme voda, žiaci vytvorili plagát a výstavku na túto tému pomocou kartónu a farebného papiera. Tvorili ju rybníky, žaby, bociany, ryby. Vyhodnotili si pokus na vyparovanie vody, vysvetlili si pojmy, ako je planktón, potravinový reťazec vo vodnom prostredí. Ďalej žiaci vytvárali pojmovú mapu, tvorili básne, hádali pojmy pomocou pantomímy. Na ďalších stretnutiach si opakovali, čo sa naučili o kolobehu vody, dôležitosti vody a jej využití.  **Bod č. 3**  Vedúci PK požiadal kolegov, aby zhodnotili svoju krúžkovú činnosť, dosiahnutie ich čiastkových cieľov a svoje doterajšie dojmy.  Ciele, ktoré si pedagógovia stanovili na 1.polrok boli u každého dosiahnuté, vypracovali taktiež zhrnutie činnosti za mesiac december. Z výsledkov vyplýva, že žiakov krúžky bavia, rovnako ako aktivity na nich, učia sa nové pojmy a rozvíjajú si tak viaceré schopnosti a zručnosti. |
| 1. **Závery a odporúčania:**   Členovia PK spoločne dospeli k záveru, že žiaci napredujú, učia sa vnímať prírodu a životné prostredie ako niečo nevyhnutné pre život. Prehlbujú svoj vzťah k svojmu okoliu a prírode ako takej. Členovia sa ďalej dohodli, že budú vytvárať vlastné pracovné listy, aktivity a hry spojené tiež s výkladom, pri ktorých sa žiaci jednoduchšie a zábavnou formou naučia novým poznatkom. Naďalej si budú svoje aktivity a návrhy prezentovať, aby sa navzájom motivovali a inšpirovali.  PR berie na vedomie:   1. Činnosť jednotlivých krúžkov 2. Analýzu a zhodnotenie dosiahnutých cieľov   **PK ukladá:**  **11/2020** Oboznamovať vedúceho PK o svojej činnosti Termín: priebežne Zodpovední: vedúci krúžkov  **12/2020** Zhotovovať obrazové záznamy z krúžkovej činnosti Termín: priebežne Zodpovední: vedúci krúžkov  Vedúci PK sa poďakoval kolegom a ukončil stretnutie. |

|  |  |
| --- | --- |
| 1. Vypracoval (meno, priezvisko) | RNDr. PaedDr. Miroslav Mesaroš, PhD |
| 1. Dátum | 23. 1. 2020 |
| 1. Podpis |  |
| 1. Schválil (meno, priezvisko) | PaedDr. Jana Meňhartová |
| 1. Dátum | 24. 1. 2020 |
| 1. Podpis |  |

**Príloha:**

Prezenčná listina zo stretnutia pedagogického klubu

# Ministerstvo školstva, vedy, výskumu a športu Slovenskej republiky



|  |  |
| --- | --- |
| Prioritná os: | Vzdelávanie |
| Špecifický cieľ: | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | ZŠ Škultétyho 1, Nitra |
| Názov projektu: | Rozvoj prírodovednej a čitateľskej gramotnosti |
| Kód ITMS projektu: | 312011S818 |
| Pedagogický klub | Prírodovedný, stretnutie č. 5 |

# PREZENČNÁ LISTINA

Miesto konania pedagogického klubu: zasadačka ZŠ Škultétyho 1, Nitra

Dátum konania pedagogického klubu: 23. 1. 2020

Trvanie pedagogického klubu: od 14,00 hod do 17,00hod

Zoznam účastníkov pedagogického klubu:

|  |  |  |
| --- | --- | --- |
| č. | Meno a priezvisko | Podpis |
| 1. | Mgr. Lenka Vatrálová |  |
| 2. | Mgr. Dagmar Moravčíková |  |
| 3. | PaedDr. Katarína Chlapečková, PhD. |  |
| 4. | Mgr. Martina Lavrincová |  |
| 5. | Mgr. Andrea Paulďurová |  |
| 6. | RNDr. PaedDr. Miroslav Mesaros, PhD. |  |

Zoznam účastníkov:

|  |  |  |
| --- | --- | --- |
| č. | Meno a priezvisko | Podpis |
| 1. | PaedDr. Jana Meňhartová |  |